Diari Oficial de la Generalitat Valenciana


Sumari del DOGV 4245, del 09-05-2002 (2002/4385)

Informació pública del pla parcial modificatiu, l'estudi d'impacte ambiental, l'avantprojecte d'urbanització i el programa de desenvolupament d'actuació integrada de la unitat d'execució única del nou sector terciari per a la implantació d'un centre comercial i d'oci al terme municipal de Sueca.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4245

Data del DOGV
:   09-05-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/4385


Organisme emissor
:   Iniciativas del Levante, SL

Tipus de document
:   Anunci

Informació pública del pla parcial modificatiu, l'estudi d'impacte ambiental, l'avantprojecte d'urbanització i el programa de desenvolupament d'actuació integrada de la unitat d'execució única del nou sector terciari per a la implantació d'un centre comercial i d'oci al terme municipal de Sueca. [2002/F4385]
  
En virtut de les facultats que li conferix l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, Iniciativas del Levante, SL, ha depositat a l'Ajuntament de Sueca, i figura protocol·litzat mitjançant acta autoritzada pel notari de Sueca Enrique Farrés Reig, al carrer del Sequial, 7-1r, de Sueca, la còpia del pla parcial modificatiu, l'estudi d'impacte ambiental, l'avantprojecte d'urbanització i el programa de desenvolupament d'actuació integrada de la unitat d'execució única del nou sector terciari per a la implantació d'un centre comercial i d'oci al terme municipal de Sueca.
  
De conformitat amb el que s'establix en la Llei 2/1989, de 3 de març, de la Generalitat Valenciana, d'impacte ambiental, i el Decret 162/1990, de 15 d'octubre, pel qual s'aprova el reglament per a l'execució de la llei esmentada, s'exposa al públic l'estudi d'impacte ambiental anteriorment mencionat durant el termini de 30 dies hàbils, a l'efecte que qualsevol organisme o persona interessada el puga examinar i presentar les observacions que estime procedents.
  
Així mateix, en virtut del que es preveu en els articles 46 i 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet a exposició pública l'alternativa tècnica de l'esmentat programa de desenvolupament d'actuació integrada de la unitat d'execució única del sector referit, comprensiva de memòria de programa, avantprojecte d'urbanització, juntament amb el pla parcial modificatiu d'este sector del Pla General d'Ordenació Urbana de Sueca, i s'advertix la possibilitat de qualsevol persona de comparéixer a la notaria assenyalada anteriorment per a obtindre còpia de l'acta de protocol·lització d'estos documents o sol·licitar que se li exhibisca, així com consultar a l'ajuntament les actuacions derivades de la documentació depositada, identificades com a programa de desenvolupament d'actuació integrada del sector terciari per a la implantació d'un centre comercial i d'oci a Sueca.
  
Qualsevol interessat podrà presentar a l'ajuntament tant al·legacions com alternatives tècniques durant el termini de 20 dies, comptat a partir del sendemà de la publicació de l'anunci en el Diari Oficial de la Generalitat Valenciana. Este termini quedarà prorrogat, per 20 dies addicionals, si durant els 10 primers d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això. La pròrroga es farà constar al tauler d'anuncis a l'ajuntament.
  
Així mateix s'advertix la possibilitat de formular proposicions juridicoeconòmiques, durant els cinc dies següents al venciment del termini anterior, i es procedirà a l'obertura de pliques en la següent data hàbil a la conclusió del termini per a presentar-les. Totes les actuacions podran ser objecte de consulta i al·legació pels interessats durant els 10 dies següents a l'obertura de pliques.
  
Anteriorment a la publicació del present anunci i en compliment del que s'establix en els articles 46.3 i 48 de la Llei Reguladora de l'Activitat Urbanística i 59.4 de la Llei 30/1992, de 26 de novembre, s'ha remés el corresponent avís al domicili de qui conste en el cadastre com a titular de drets afectats per l'actuació proposada. Sense perjuí d'això, el present anunci servix de notificació a tots els titulars cadastrals i a altres titulars que consten com a propietaris reals de terrenys inclosos en la unitat d'execució, que són els següents, sense perjuí que poguera haver-ne altres desconeguts: José Olmos Navarro, germans Boch Piera, Manuela Miñana Giner, Juan Tamarit Mas, Miguel Alcañiz García, José Sancho Miñana, Vicenta Ramón Palacios, Agustín Alcolea Camarasa, José Furió Bugades, Isabel Talens García, Miguel Benedito Carbo, Ismael Palacios Ferri, Francisca Magdalena Fos Ballester, Dolores Benedito Carbo, Josefa Claver Cebolla, Antonio Simeón Larrea, Carmen Palacios Larrea, José María Larrea Camilleri, M. Victoria M. Pérez, Miguel Benedito M. Luz Soler Serrano, Juana L. L. Pérez Gea i José Manuel Larrea, Iniciativas del Levante, SL, Antonio Simón Larrea, Dolores Benedito Carbó, Mariano Rubio Herrero i Concepción Naz Prats, Juan Tamarit Mas i Natividad Alberola, Alicia Encarnación Gimeno Meseguer, Agustín Alcolea, Antonia Berrocosa i Natán Alcolea Berrocosa, Vicente Campillo i Francisca Fos Ballester, José Furió Bugades i Amelia Furió Granell, José Luis Arranz Ramón i José Daniel Arranz Ramón.